อัดโปรโมชันซื้อLTFRMF
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

15 บลจ.ร่วมมหกรรมลดภาษี16ธ.ค.นี้ นายกสมาคมคาดเงินรอซื้อปลายปีอื้อ
 
โพสต์ทูเดย์ — บลจ.แห่อัดโปรโมชันซื้อ LTFRMF งานมหกรรมลดภาษีนาทีสุดท้าย 1619 ธ.ค.นี้ “นายกสมาคม” คาดเงินซื้อทะลักปลายปี
นายภากร ปีตธวัชชัย รองผู้จัดการ สายงานการตลาด ตลาดหลักทรัพย์แห่งประเทศไทย ผู้บริหารโครงการให้เงินทำงานผ่านกองทุนรวม เปิดเผยว่า โครงการให้เงินทำงานผ่านกองทุนรวม โดยตลาดหลักทรัพย์ สมาคมบริษัทจัดการลงทุนและบริษัทหลักทรัพย์จัดการกองทุนรวม (บลจ.) จัด “มหกรรมลดภาษีนาทีสุดท้ายด้วย LTFRMF” ระหว่างวันที่ 16–19 ธ.ค.นี้ ณ อาคารตลาดหลักทรัพย์ โดยปีนี้ซึ่งจัดอย่างต่อเนื่องเป็นครั้งที่ 6 โดยที่ผ่านมาได้รับการตอบรับจากผู้ลงทุนเพิ่มขึ้นทุกปีทั้งจำนวนผู้เข้าร่วมงานและธุรกรรมที่เกิดขึ้น ปัจจุบันผู้ลงทุนเริ่มมีการเลือกลงทุนในกองทุนที่มีนโยบายการลงทุนที่ซับซ้อน และมีความเข้าใจในเรื่องความเสี่ยงจากการลงทุนเพิ่มมากขึ้น ปีนี้เน้นให้ข้อมูลเชิงลึกเพื่อให้ผู้ลงทุนนำไปใช้ประกอบการตัดสินใจลงทุนมากขึ้นหลังพบว่าผู้ลงทุนเริ่มเลือกลงทุนในกองทุนที่ซับซ้อนมากขึ้น
ด้านนางวรวรรณ ธาราภูมิ นายกสมาคมบริษัทจัดการลงทุน กล่าวว่า ปัจจุบันกองทุนรวมได้รับความสนใจและเติบโตต่อเนื่อง โดย ณ วันที่ 9 ธ.ค.2553 มีมูลค่าทรัพย์สินรวมของทั้งอุตสาหกรรม 1.99 ล้านล้านบาท ซึ่งเป็นกองทุนรวมเพื่อการเลี้ยงชีพ (RMF) จำนวน 90 กองทุน มูลค่า 72,634 ล้านบาท กองทุนรวมหุ้นระยะยาว (LTF) 52 กองทุน มูลค่า 116,809 ล้านบาท 
ณ เดือน มิ.ย.2553 มีผู้ถือหน่วยรวมทั้งอุตสาหกรรมประมาณ 2.42 ล้านบัญชี เพิ่มขึ้นจากสิ้นปี 2552 ประมาณ 1.12% โดยเป็นผู้ลงทุนในกองทุน RMF 259,787 บัญชี เพิ่มขึ้น 1.5% แต่กองทุน LTF มีผู้ถือหน่วยลงทุนที่ 423,039 บัญชี เพิ่มขึ้นกว่า 10.5% ซึ่งเป็นปกติสำหรับกองทุน 2 ประเภทนี้ที่ผู้ลงทุนมักจะตัดสินใจลงทุนในช่วงปลายปี จึงคาดว่าจะเพิ่มขึ้นอย่างมาก
ด้านผลตอบแทนเฉลี่ยย้อนหลัง 5 ปีจนถึง ณ 3 ธ.ค.2553 กองทุนรวม RMF อยู่ที่ 85.24% และ LTF อยู่ที่ 80.28% ขณะที่ดัชนีตลาดหลักทรัพย์อยู่ที่ 48.20% 
ทั้งนี้ในงานจะได้พบกับการนำเสนอกองทุน RMFLTF จาก 15 บลจ.ชั้นนำ พร้อมบริการให้คำปรึกษาด้านการลงทุน วิธีการดูผลดำเนินงานของกองทุนรวมและจัดเสวนาตลอด 4 วัน รวมทั้งบาง บลจ.จัดโปรโมชันพิเศษเมื่อซื้อกองทุนในงานนี้
นายสมชัย บุญนำศิริ กรรมการผู้จัดการ บลจ.กรุงไทย เปิดเผยว่า บริษัทได้เตรียมออกบูธในงานมหกรรมลดภาษีนาทีสุดท้าย โดยอำนวยความสะดวกให้ลูกค้าซื้อหน่วยลงทุนผ่านบัตรเครดิต 5 แห่งได้พร้อมรับโปรโมชั่นอีกมาก
นอกจากนี้ได้เปิดขายกองทุนเปิดกรุงไทยสมาร์ท อินเวส 3 เดือน 3 จนถึงวันที่ 20 ธ.ค.นี้ ลงทุนพันธบัตรรัฐบาลในประเทศ เงินฝากและหุ้นกู้ธนาคาร คาดผลตอบแทนประมาณ 1.65% ต่อปีในส่วนของบลจ.กรุงไทยให้โปรโมชั่นเป็นหน่วยลงทุนกองทุนเปิดกรุงไทยสะสมทรัพย์ (KTSS) และบัตรกำนัลเซ็นทรัลมูลค่าสูงสูดถึง 15,000 บาทและหากซื้อหน่วยลงทุนผ่านบัตรเครดิตเคทีซี รับโปรโมชั่นพิเศษเพิ่มสูงสุดอีก 7,000 บาท ซื้อหน่วยลงทุนผ่านบัตรเครดิตซิตี้แบงก์ รับสะสมแต้มทุกๆ 25 บาท รับเพิ่ม 1 คะแนนสะสมซิตี้รีวอร์ดและหากแบ่งชำระรับสิทธิ์อัตราดอกเบี้ยพิเศษ 0.50% ต่อเดือน นอกจากนี้ซื้อหน่วยลงทุนผ่านบัตรเครดิตกรุงศรี,เซ็นทรัลและโรบินสันรับสิทธิ์ในการผ่อนชำระอัตราดอกเบี้ยพิเศษ 0.69% ต่อเดือนและหากผ่อนชำระตั้งแต่80,000 บาท ขึ้นไปรับกระเป๋า 1 ใบ